CELEX: 32017R0066
Language: lv
Date: 2016-12-14 00:00:00
Title: Komisijas Īstenošanas regula (ES) 2017/66 (2016. gada 14. decembris) par atļauju tanīnu lietot par barības piedevu visu sugu dzīvniekiem (Dokuments attiecas uz EEZ. )

17.1.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 13/259
               
            KOMISIJAS ĪSTENOŠANAS REGULA (ES) 2017/66
      (2016. gada 14. decembris)
      par atļauju tanīnu lietot par barības piedevu visu sugu dzīvniekiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:
      
                  (1)
               
               
                  Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.
               
            
                  (2)
               
               
                  Tanīnu saskaņā ar Direktīvu 70/524/EEK bez termiņa ierobežojuma atļāva lietot par barības piedevu visu sugu dzīvniekiem. Pēc tam minēto piedevu saskaņā ar Regulas (EK) Nr. 1831/2003 10. panta 1. punktu kā esošu lopbarības līdzekli ierakstīja Lopbarības piedevu reģistrā.
               
            
                  (3)
               
               
                  Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums par to, lai tanīnu atkārtoti izvērtētu kā visu sugu dzīvniekiem paredzētu barības piedevu. Pieteikuma iesniedzējs lūdza minēto piedevu klasificēt piedevu kategorijā “organoleptiskās piedevas”. Šim pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
               
            
                  (4)
               
               
                  Eiropas Pārtikas nekaitīguma iestāde (“Iestāde”) 2014. gada 11. septembra atzinumā (3) secināja, ka ar piedāvātajiem lietošanas nosacījumiem šī viela, lietota barībā, nelabvēlīgi neietekmē dzīvnieku veselību, cilvēka veselību vai vidi. Turklāt Iestāde secināja, ka tanīna funkcija barībā ir līdzīga tā funkcijai pārtikā. Iestāde jau ir secinājusi, ka pārtikā tanīns ir iedarbīgs, jo tas pastiprina pārtikas smaržu vai garšas īpašības. Tāpēc šo secinājumu var ekstrapolēt attiecībā uz barību.
               
            
                  (5)
               
               
                  Lai būtu iespējama labāka kontrole, būtu jānosaka ierobežojumi un nosacījumi. Tā kā drošības apsvērumi neprasa noteikt maksimālo saturu un ņemot vērā Iestādes veikto atkārtoto novērtēšanu, uz piedevas marķējuma būtu jānorāda ieteicamais saturs. Ja šāds saturs tiek pārsniegts, premiksu, barības maisījumu un barības sastāvdaļu marķējumā būtu jānorāda noteikta informācija.
               
            
                  (6)
               
               
                  Iestāde secināja, ka, trūkstot datiem par drošumu lietotājiem, tanīns būtu jāuzskata par potenciāli bīstamu elpošanas traktam, ādai, acīm un gļotādai. Tātad būtu jāveic attiecīgi aizsargpasākumi. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās References laboratorijas iesniegto ziņojumu par barībā esošo barības piedevu analīzes metodi.
               
            
                  (7)
               
               
                  Attiecīgās vielas novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ tanīnu būtu jāļauj lietot atbilstīgi šīs regulas pielikumam.
               
            
                  (8)
               
               
                  Tā kā drošības apsvērumi neprasa tūlīt piemērot tanīna atļaujas nosacījumu izmaiņas, ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
               
            
                  (9)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Atļaujas piešķiršana
      Pielikumā minēto vielu, kas klasificējama piedevu kategorijā “organoleptiskās piedevas” un funkcionālajā grupā “aromatizējošas sastāvdaļas”, ir atļauts lietot par dzīvnieku barības piedevu atbilstīgi minētajā pielikumā izklāstītajiem nosacījumiem.
      2. pants
      Pārejas posma pasākumi
      1.   Pielikumā specificēto vielu un šo vielu saturošus premiksus, ja tie ražoti un marķēti pirms 2017. gada 6. augusta saskaņā ar noteikumiem, kas bija piemērojami pirms 2017. gada 6. februāra, arī turpmāk drīkst laist tirgū un lietot, līdz beidzas esošie krājumi.
      2.   Pielikumā specificēto vielu saturošus barības maisījumus un barības sastāvdaļas, ja tie paredzēti produktīviem dzīvniekiem un ražoti un marķēti pirms 2018. gada 6. februāra saskaņā ar noteikumiem, kas bija piemērojami pirms 2017. gada 6. februāra, arī turpmāk drīkst laist tirgū un lietot, līdz beidzas esošie krājumi.
      3.   Pielikumā specificēto vielu saturošus barības maisījumus un barības sastāvdaļas, ja tie paredzēti neproduktīviem dzīvniekiem un ražoti un marķēti pirms 2019. gada 6. februāra saskaņā ar noteikumiem, kas bija piemērojami pirms 2017. gada 6. februāra, arī turpmāk drīkst laist tirgū un lietot, līdz beidzas esošie krājumi.
      3. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 14. decembrī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 268, 18.10.2003., 29. lpp.
      
      
         (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
      
         (3)  EFSA Journal, 2014; 12(10): 3828.
      
         PIELIKUMS
         
                     Piedevas identifikācijas numurs
                  
                  
                     Atļaujas turētāja nosaukums
                  
                  
                     Piedeva
                  
                  
                     Sastāvs, ķīmiskā formula, apraksts, analīzes metode
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas beigu termiņš
                  
               
                     mg aktīvās vielas uz kg kompleksās barības ar mitruma saturu 12 %
                  
               
                     
                        Kategorija: organoleptiskās piedevas. Funkcionālā grupa: aromatizējošas sastāvdaļas
                     
                  
               
                     2b16080
                  
                  
                     —
                  
                  
                     Tanīns
                  
                  
                     
                        Piedevas sastāvs
                     
                     Tanīns
                     
                        Aktīvās vielas raksturojums
                     
                     Tanīns
                     Iegūts ekstrahējot no dažādiem augiem
                     Tīrība: min. 93 % sausnas
                     Ķīmiskā formula: C76H52O46
                     
                     
                        CAS numurs: 72401-53-7
                     
                        FLAVIS Nr.: 16.080
                     
                        Analīzes metodes
                         (1)
                     
                     Tanīna noteikšanai barības piedevā:
                     kvalitatīvie kolorimetriskie vai izgulsnēšanas testi (Ph. Eur. 6. izdevums, 1477. monogrāfija) un kvantitatīvā gravimetriskā metode (FAO JECFA tanīna monogrāfija)
                     Tanīna (kā gallusmiecskābes) noteikšanai aromatizētāju premiksā:
                     apgrieztās fāzes augstas izšķirtspējas šķidruma hromatogrāfijas metode kopā ar UV noteikšanu (RP-HPLC-UV)
                  
                  
                     Visu sugu dzīvnieki
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Barībā piedevu iekļauj premiksa veidā.
                              
                           
                                 2.
                              
                              
                                 Piedevas un premiksu lietošanas norādījumos norāda glabāšanas un stabilitātes nosacījumus.
                              
                           
                                 3.
                              
                              
                                 Ieteicamais maksimālais aktīvās vielas saturs ir: 15 mg uz kg kompleksās barības ar mitruma saturu 12 %.
                              
                           
                                 4.
                              
                              
                                 Uz piedevas marķējuma ir šāds norādījums:
                                 “Ieteicamais maksimālais aktīvās vielas saturs kompleksajā barībā ar mitruma saturu 12 %: 15 mg/kg.”
                              
                           
                                 5.
                              
                              
                                 Premiksu, barības sastāvdaļu un barības maisījumu marķējumā attiecīgās funkcionālās grupas nosaukums, piedevas nosaukums, identifikācijas numurs un pievienotais aktīvās vielas daudzums jānorāda, ja kompleksajā barībā ar mitruma saturu 12 % ir pārsniegts šāds aktīvās vielas saturs: 15 mg/kg.
                              
                           
                                 6.
                              
                              
                                 Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai būtu novērsti riski, ko varētu radīt vielas saskare ar ādu vai acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedeva un premiksi jālieto, izmantojot individuālos aizsarglīdzekļus, arī aizsargbrilles un cimdus.
                              
                           
                  
                     2027. gada 6. februāris
                  
               
            (1)  Sīkāka informācija par analīzes metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports